पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज जिले सहित ग्रामीण क्षेत्रों में प्रतिदिन बड़ी संख्या में नए कोरोना संक्रमित सामने आ रहे हैं। भले ही चिकित्सा विभाग लोगों के रैंडम सैंपल लेकर जांचें करवा रहा है, लेकिन लोग संक्रमित होने के बावजूद खुलेआम बाजारों में घूम रहे हैं। आसपास के लोगों को भी संक्रमितों का पता नहीं लग पा रहा है।संक्रमित व्यक्तियों के घरों पर किसी भी तरह की कोई सूचना चस्पा नहीं की जा रही है और न ही गली-मोहल्ले को जीरो मोबिलिटी घोषित किया जा रहा है। इससे संक्रमण फैलने की आशंका बनी रहती है। क्षेत्र में स्थापित किए गए कंट्रोल रूम की पड़ताल की तो ग्राम पंचायत मुख्यालयों पर कई जगह स्थापित कंट्रोल रूम बंद मिले।
कई जगह जिम्मेदार ड्यूटी से नदारद रहे तो कई जगह प्रारंभिक शिक्षा अधिकारियों को कंट्रोल रूम स्थापित करने की जानकारी तक नहीं थी। संबंधित पीईईओ से जानकारी जुटाई तो शिक्षा विभाग के कोविड-19 में काम करने के दावों की पोल खुल गई। रामगढ़ पीईओ हेमंत जोशी ने बताया कि वह अवकाश पर हैं। किशनगंज ग्राम पंचायत भवन में स्थापित कंट्रोल रूम में दोपहर को शिक्षक नदारद मिले। रानीबड़ौद पीईईओ त्रिवेणी मीणा ने कहा कि वह मकान मालिक का पुत्र संक्रमित होने से घर पर हैं। असनावर में रात को गार्ड की ड्यूटी लगाकर इतिश्री कर ली। गरड़ा में दोपहर को कंट्रोल रूम पर कोई नहीं था। कागला बमोरी में कंट्रोल रूम स्थापित नहीं किया गया।
जबकि वहां पर होने वाले विवाह की सूचना पर शोभागपुरा पीईईओ परिजनों को गाइडलाइन की पालना कराने के लिए पाबंद करने दोपहर को पंहुचे। पीपल्दाकलां, सेवनी, बांसथूनी में सहित पूरे ब्लॉक क्षेत्र में कंट्रोल रूम को लेकर यही हालात सामने आए। कंट्रोल रूम को लेकर ऐसी स्थिति है तो संबंधित पीईईओ व शिक्षकों के खिलाफ कार्रवाई अमल में लाई जाएगी।- सरोज दीक्षित, मुख्य ब्लॉक शिक्षा अधिकारी, किशनगंजब्लॉक में एक ही कंट्रोल रूम सक्रियरेलावन पंचायत मुख्यालय पर कंट्रोल रूम अच्छे से स्थापित किया गया। पीईईओ निसार अहमद दिनभर कार्मिकों के साथ मौजूद रहे। सुबह 11 बजे बाद बाजार बंद करवाए। लोगों से कोविड गाइडलाइन की पालना के लिए सख्ती से समझाइश की जा रही है। ऐसे में यहां पर ग्रामीणों को कोरोना संक्रमण से बचाव की जानकारी भी मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn